cyanic-selkie/wikianc huggingface dataset:
कृष्ण शमशेर जङ्गबहादुर राणा
सन्दर्भ सामग्री
<references group="" responsive="1">
परवानीपुर गाउँपालिका
परवानीपुर गाउँपालिका बारा जिल्लाको ९ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार परवानीपुर गाउँपालिकाको कुल जनसंख्या २२, ७८७ छ।
एल साल्भादोर राष्ट्रिय फुटबल टोली
एल साल्भादोर राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा एल साल्भादोरको प्रतिनिधित्व गर्ने पुरुष फुटबल टिम हो । यो एल साल्भादोरमा फुटबलको लागि शासकीय निकाय एल साल्भादोर फुटबल संघको नियन्त्रणमा रहेकोे छ । यो फिफा र उत्तर, मध्य अमेरिका र क्यारिबियन फुटबल सङ्घको सदस्य राष्ट्र हो ।
झापा १ (निर्वाचन क्षेत्र)
झापा १ नेपालको झापा जिल्लाको पाँच संसदीय निर्वाचन क्षेत्र मध्ये एक हो। यो निर्वाचन क्षेत्र २०७४ भदौ १५ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
झापा १ मा मेचीनगर नगरपालिका, भद्रपुर नगरपालिकाको ९ र १० र बुद्धशान्ति गाउँपालिकाको वडा ४–७ समेटिएको छ।
प्रदेश सभा खण्डहरू
कोशी प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
स्वामी नारायण
स्वामीनारायण घनश्याम पांडे, होस या स्वामी सहजानंद इत्यादि अनेक नामले स्वामीनारायणलाई संबोधन गरेता पनि प्रसिद्ध नाम स्वामीनारायण नै रहेको छ । उनी हिन्दू धर्म अंतर्गत पर्ने स्वामीनारायण सप्रदायको संस्थापक थिए भने संप्रदायीहरु स्वामी नारायणलाई सम्पूर्ण अवतारहरुका  अवतारी रहेकाले भगवान स्वामी नारायण भन्ने गर्दछन हिन्दू ग्रन्थ श्रीमद्भागवत् पुराण मा र स्कन्द पुराणमा पनि स्वामी नारायण अवतारको सङ्केत रहेको उल्लेख गर्दछन ।
चण्डीगढ
चण्डिगढ, (पञ्जाबी: ਚੰਡੀਗੜ੍ਹ) भारतको एउटा केन्द्र शासित प्रदेश हो, जुन दुई भारतको राज्य, पञ्जाब र हरियाणाको राजधानी पनि हो । यसको नामको अर्थ हो चण्डिको किला । यो हिन्दू देवी दुर्गाको एउटा रूप चण्डिका वा चण्डिको एउटा प्रसिद्ध मन्दिरको कारण राखिएको हो । यो मन्दिर अझै पनि यस सहरमा अवस्थित छ । यस सहरलाई सिटी अफ ब्यूटीफुल पनि भनिने गरिन्छ । चण्डिगढ राजधानी क्षेत्रमा मोहाली, पन्चकुला र जीरकपुर आउछन्, जसको सन् २००१ को जनगणना अनुसार जनसङ्ख्या ११,६५,१११ (१ करोड १६ लाख) रहेको छ । भारतको लोकसभामा प्रतिनिधित्व गर्नका लागि एउटा सिट आरक्षित गरिएको छ । वर्तमान सोह्रौ लोकसभामा भारतीय जनता पार्टीको श्रीमति किरण खेर यहाँबाट सांसद छानिएकी छिन् ।
अन्तर्राष्ट्रिय स्तरमा सहरी योजनाबद्धता र वास्तु-स्थापत्यको लागि प्रसिद्ध यस सहर आधुनिक भारतको प्रथम योजनाबद्ध सहर हो । चण्डिगढ सहरको मुख्य वास्तुकार फ्रान्सेली वास्तुकार ली कार्बूजियर हुन् । यस सहरलाई भारतको समृद्ध राज्यहरू र सङ्घ शसित प्रदेसहरूको सूचीमा अग्रणी नाम आउछ, जसको प्रति व्यक्ति आय ९९,२६२ रु (वर्तमान मूल्य अनुसार) तथा स्थिर मूल्य अनुसार ७०,३६१ (२००६-०७) रु रहेको छ ।
इतिहास
ब्रिटिश भारतको विभाजन पछि सन् १९४७ मा पञ्जाब राज्यलाई भारत र पाकिस्तान गरेर दुई भागमा बाँडिएको थियो । यस संगै राज्यको पुरानो राजधानी लाहोर पाकिस्तानको भागमा सरेर गएको थियो । अब भारतीय पञ्जाबलाई एउटा नयाँ राजधानीको आवश्यकता देखियो । पूर्व स्थित सहरहरूलाई राजधानीमा रुपान्तरित गर्नमा धेरै कठिनाई भएको थियो जसको फलस्वरूप एउटा नयाँ योजनाबद्ध राजधानी सहरको निर्णय गरियो तथा सन् १९५२ मा यस सहरलाई निर्माण गर्ने धोको गरियो ।
भूगोल तथा जलवायु
चण्डिगढ हिमालयको शिवालिक पर्वतमालाको तराईमा भारत को उत्तर-पश्चिम मा अस्थित छ। शहरको क्षेत्रफल ४४ बर्ग मिल रहेको छ। यसको पूर्वमा हरियाणा, उत्तर, पश्चिम तथा दक्षिणमा पञ्जाब रहेको छ ।
क्यामरन बोइस
क्यामरन मिका बोइस (अङ्ग्रेजी: Cameron Mica Boyce) (मे २८, १९९९ - जुलाई ६, २०१९) एक अमेरिकी अभिनेता थिए । प्यानिक ! एट द डिस्कोको गीतको भिडियोबाट अभिनय सुरु गरेका बोइसले सन् २००८ मा मिरर्समा काम गरे । उनले पछि सन् २०११ देखि सन् २०१५ सम्म डिज्नी च्यानलको परिस्थिति हास्य शृङ्खला जेस्सीमा लूक रसको भूमिका निर्वाह गरे । उनी ईगल आई, ग्रोन अप्स र ग्रोन अप्स २ जस्ता चलचित्रमा पनि खेलेका थिए । उनलाई डिसेन्डेन्ट्सको कार्लोस र डिज्नी एक्स.डी.को हास्य शृङ्खला गेमर्स गाइड टू प्रिटी मच एभ्रीथिङको कनरको रूपमा पनि चिनिन्छ । बोइसले जेक एण्ड द नेवरल्यान्ड पाइरेट्समा जेक र स्पाइडरम्यानमा हर्मन शुल्ट्सलाई स्वर दिएका छन् । जुलाई ६, २०१९ मा छारे रोगको कारण बोइसको मृत्यु भयो ।
बाल्यकाल र व्यक्तिगत जीवन
बोइसको जन्म मे २८, १९९९ मा लस एन्जलस, क्यालिफोर्नियामा भएको थियो । उनका पिता अफ्रिकी क्यारिबियन र अफ्रिकी अमेरिकी वंशका हुन् । उनकी आमा यहुदी हुन् । उनका बुबाकी आमा, जो एन बोइस, दक्षिण संयुक्त राज्यमा एकीकृत उच्च माध्यमिक विद्यालयमा पढ्ने १२ जना महिलाहरूमध्ये एक हुन् ।
कार्य जीवन
मे २००८ मा प्यानिक ! एट द डिस्कोको ड्याट ग्रीन जेन्टलम्यान (थिङ्स ह्याभ चेन्ज्ड) को भिडियोमा गिटार वादक सानो हुँदाको रायन रसको भूमिका निभाएर बोइसले अभिनय सुरु गरेका थिए । जुलाई २००८ मा उनलाई जेनेरल हस्पिटल: नाइट शिफ्टमा माइकलको पुनारवर्ती भूमिका निर्वाह गरेको देखियो । अगस्ट २००८ मा मिरर्स नामक डरलाग्दो चलचित्रमा उनले चलचित्र अभिनय सुरु गरेपछि त्यही वर्ष ईगल आईमा काम गरे ।
जून २०१० मा बोइस हास्य चलचित्र ग्रोन अप्समा एडम स्याण्लरको पात्रको बिग्रेको छोराको भूमिकामा देखिएका थिए । त्यही वर्ष उनले द लिजन अफ एक्स्ट्राओर्डीनेरी डान्सर्समा आफ्नो नृत्यकला प्रस्तुत गरे ।
अप्रिल २०११ मा बोइस डिज्नी च्यानलको परिस्थिति हास्य गुड लक चार्लीमा देखिए । त्यही महिना उनलाई एबिसीको डान्सिङ विथ द स्टार्सको शाही विवाह भागमा बोलाइएको थियो । जून २०११ मा जूडी मूडी एण्ड द नट बमर समरमा उनले जूडीको सहपाठीको सानो भूमिका खेलेका थिए । अगस्ट २०११ मा उनलाई डिज्नी च्यानलको परिस्थिति हास्य शेक इट अपमा नर्तकको भूमिकामा राखिएको थियो । सेप्टेम्बर २०११ मा डिज्नी च्यानलको परिस्थिति हास्य जेस्सीमा लूक रसको भूमिकामा राखिएको थियो । पटकथा अनुसार लूकको पात्र कोरियाको हिरो नामक केटा हुनुपर्ने थियो तर क्यामरनको अभिनय देखेर लेखकहरूले उसको लागि पात्रलाई परिवर्तित गरेका थिए ।
सन् २०१५ मा बोइसलाई डिज्नी च्यानलको डिसेन्डेन्ट्समा क्रूएला डेभिलको छोरा, कार्लोसको भूमिकामा राखिएको थियो । उनले डिसेन्डेन्ट्स: विकेड वर्ल्ड, डिसेन्डेन्ट्स २ र उनको मृत्युपश्चात निकालिएको डिसेन्डेन्ट्स ३ मा पनि कार्लोसको भूमिका निभाए ।
मार्च २०१८ मा बोइसलाई एबिसी हास्य शृङ्खला स्टेप्समा बेकर र स्वतन्त्र चलचित्र रन्टमा क्यालको भूमिकामा राखिएको थियो ।
जनवरी २०१९ मा बोइस एचबीओको मिसेस फ्लेचरमा संलग्न भए । अप्रिल २०१९ मा बोइसले होजिएरको अल्मोस्ट (स्वीट म्यूजिक) को भिडियोमा उनी र नर्तकी क्रिस्टिन फ्लोरेसले रचना गरेको नाँचको प्रस्तुति गरे । उनको मृत्युको केही समय अगाडि उनले एडम स्याण्लरसँग नयाँ काम सुरु गरेका थिए । नोभेम्बर २०१९ मा उनी र भेरोनिका ग्रेको फेसन ब्रान्ड "आर्काइभ्स" स्थापित हुने कुराको खुलासा सेप्टेम्बर २०१९ मा भएको थियो ।
जुलाई १४, २०२० मा बोइसको मृत्यु पछि एलेक्स विन्टरद्वारा निर्देशित शोबिज किड्सको एचबीओमा प्रसारण भएको थियो । बाल कलाकारको जीवनबारे यस वृत्तचित्रमा बोइससँगको अन्तर्वार्ताको भिडियो प्रदर्शन गरिएको छ । यो वृत्तचित्र बोइस र फेब्रुअरी २४, २०२० मा बितेकी भूतपूर्व बाल कलाकार डायना सेर्रा क्यारीको सम्झनामा समर्पित छ ।
मृत्यु
जुलाई ६, २०१९ मा उनको घरमा बोइस बेहोस भएपछि डाक्टरहरू बोलाइयो र उनलाई मृत घोषित गरियो ।
बोइसको परिवार अनुसार केही समयदेखि चलिरहेको उपचारले गर्दा दौरा परेर बोइसको निन्द्रामा नै लस एन्जलसमा मृत्यु भयो । शव परीक्षा गरेपनि मृत्युको कारण थप खोजले गर्दा पछि सारियो । जुलाई ९, २०१९ मा बोइसको परिवारले उनको छारे रोगको निदानको बारेमा खुलासा गर्दा उक्त रोगको दौराले गर्दा मृत्यु भएको बताए । जुलाई ३०, २०१९ मा लस एन्जलस चितिक्सा विभागले शव परीक्षाको परिणाम सार्वजनिक पर्दै बोइसको मृत्युको कारण छारे रोगको दौरा भएको पुष्टि गरे ।
उनको दहसंस्कार गरेपछि उनको खरानी उनको परिवारलाई फिर्ता दिइएको थियो ।
परोपकार र विरासत
अविकसित र विकासोन्मुख देशहरूमा खानेपानीको व्यवस्था मिलाउने थर्स्ट प्रोजेक्टका लागि बोइसले ४० दिनको समयमा $२७,००० उठाएका थिए । सेप्टेम्बर २०१९ मा उनलाई उनको योगदानका लागि थर्स्ट प्रोजेक्टले पायोनियरिङ स्पिरिट अवार्डको नाम क्यामरन बोइस पायोनियरिङ स्पिरिट अवार्डमा परिवर्तन गर्यो ।
उनी युनाइटेड वे अफ अमेरिकाको घरबारविहीन व्यक्तिहरूलाई सहयोग गर्ने अभियानलाई पनि समर्थन गर्थे । उनले सन् २०१५ देखि होमवाकको लागि पैसा उठाउन सहयोग गरेका थिए । मे २०१९ मा उनले संयुक्त राज्यमा घरबारविहीन व्यक्तिलाई सहयोग गर्ने उद्देश्यले आयोजित १२ औँ वार्षिक होमवाकमा भाग लिएका थिए ।
बोइस क्याम्पसमा हुने यौन हिंसाको बारेमा महिला र पुरुष दुबैलाई सचेत गराउन इट्स अन अस नामक सामाजिक क्रान्तिमा संलग्न भएका थिए ।.
उनले सिकल-सेल रोग लागेका बालबालिकाको अस्थी मज्जा प्रत्यारोपणका लागि पैसा र सुविधा प्रदान गर्ने लुकस्ट्रङ फाउन्डेशनसँग पनि काम गरेका छन् ।
उनको अन्तिम परोपकारी अभियान, वील्डिङ पीस, मार्च फर आवर लाइभ्सका सहसंस्थापक डलेनी टारको सहकार्यमा सुरुवात गरिएको थियो । बन्दुकको दुरुपयोग घटाउने उद्देश्यले यस अभियानको सुरुवात भएको हो ।
द क्यामरन बोइस फाउन्डेशन
द क्यामरन बोइस फाउन्डेशन क्यामरन बोइसको सम्झनामा नेटवर्क फर गुडद्वारा लस एन्जलसमा स्थापित गैर नाफामुखी सङ्गठन हो जसले बालबालिका तथा युवायुवतीको उज्ज्वल भविष्यका लागि कलात्मक र रचनात्मक आउटलेटको व्यवस्था गर्छ । डेबी रायन, कारण ब्रार र सोफी रेनोल्ड्स लगायत अन्य नाम चलेका व्यक्तिले यस सङ्गठनलाई समर्थन गरेका छन् ।
जुलाई २५, २०१९ मा यस सङ्गठनले वील्डिङ पीसको बारेमा खुलासा गरेपछि अगस्ट १६, २०१९ देखि यसको सुरुवात भयो ।
सन् २०१९ मा यस सङ्गठनले थर्स्ट प्रोजेक्टलाई युगान्डामा इनार बनाउनका लागि $८,००० को दान दिएको थियो ।
प्रसौनी गाउँपालिका
प्रसौनी गाउँपालिका बारा जिल्लाको ९ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार प्रसौनी गाउँपालिकाको कुल जनसंख्या २५, ४७८ छ।
झाँता
झाँता अछाम जिल्लाको बाटुलासैन गाविसमा पर्ने एक गाउँ हो । यो गाउँ बाटुलासैन गाविसको वडा नंवर ७ मा पर्दछ । प्राचिन कालमा बुढेतोला नाम रहेको यो गाउँमा गौतम गोत्रीय झाँती बटाला चन्दहरू आएर बसोवास गरेपछी यस गाउँको नाम झाँता रहन गएको हो । यो गाउँ बटालाहरूकालागि आफैमा एक ऐतिहासिक ठाउँ हो । पछिल्लो समयमा यस गाउँका बटालाका अग्रज तथा वर्तमान समयका युवाहरूको सक्रियताका कारण अहिले झाँता बाटुलासैनकै एक केन्द्रको रूपमा रहेको छ । राजनीतिक, सामजिक, आर्थिक र शैक्षिक हिसाबले यो गाउँ बाटुलासैन गाविसको केन्द्रको रूपमा स्थापित भएको छ ।
झाँताका ऐतिहासिक धरोहरहरू
झाँता गाउँ झाँती बटालाहरूको पुर्ख्यौली स्थान हुनुका साथै यस गाउँमा विभिन्न ऐतिहासिक धरोहरहरू रहेका छन् ।
नाग ढुङ्गो
झाँता गाउँको दहसैन भन्ने ठाउँमा एक ढुङ्गा रहेको छ जसलाई स्थानियहरू नागढुङ्गो भन्दछन् । प्राकृतिक हिसाबले अत्यन्त अनुपम रूपमा अवस्थित यो ढुङ्गो र यसको तल रहेको प्राचिन ताल ( जो अहिले पुरीसके पनि केही भागलाई बण्डको रूपमा प्रयोग गरिन्छ ) यसको संरक्षण गरी धार्मिक महत्त्वलाई उजागर गरी यस क्षेत्रकै महत्त्वपूर्ण धार्मिक स्थलको रूपमा विकास गर्न जरुरी छ ।
डाँडाथाई
झाँता गाउँमा रहेको डाँडाथाई पनि यस गाउँको ऐतिहासिक महत्त्व बोकेको जिउँदो धरोहर हो । अहिले यस ठाउँको अस्तित्व संकटमा परेको छ । यसको संरक्षण र यससँग जोडिएक ऐतिहासिक पक्षको उजागर हुन अति आवस्यक देखिन्छ ।
सात ओखल
झाँता गाउँका सात ओखल किन यस प्रकारका अनौठा ओखलहरू बनाईए ? ति ओखलको वास्तविक प्रयोजन के थियो ? कसले कुन उदेश्यकालागि यि ओखलहरू बनायो ? यिनले बोकेको ऐतिहासिक पक्ष तिनै ढुङ्गाको गर्भमा सिमित छ । त्यो सदियौं देखि उजागर हुने प्रतिक्षामा छ । यि माथि उल्लेखित स्थानहरूका साथै झाँता गाउँमा बाजमारे गडो, सुनपानी धारो, ठुलो खलो र पिपलको रुख रहेका छन् । जसले यस गाउँको ऐतिहासिक महत्त्वलाई उजागर गर्न सक्छन् ।
झापा ३ (निर्वाचन क्षेत्र)
झापा ३ नेपालको झापा जिल्लाको पाँच संसदीय निर्वाचन क्षेत्र मध्ये एक हो। यो निर्वाचन क्षेत्र २०७४ भदौ १५ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
झापा ३ मा कचनकवल गाउँपालिका, हल्दिबारी गाउँपालिका, बाह्रदशी गाउँपालिका, बिर्तामोड नगरपालिकाको वडा १० र भद्रपुर नगरपालिकाको १–८ वडा समेटिएको छ।
प्रदेश सभा खण्डहरू
कोशी प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
जनघनत्व अनुसार देश तथा शासित क्षेत्रहरूको सूची
यो जनसङ्ख्या घनत्व वा जनघनत्वद्वारा श्रेणीवद्ध देशहरू र शासित क्षेत्रहरूको सूची हो। यो प्रति वर्ग किलोमिटर वा वर्ग माइल मानव वासिन्दाहरूको जनसङ्ख्याद्वारा नापिन्छ, साथै कुल क्षेत्र र जनसङ्ख्याद्वारा पनि क्रमबद्ध गर्न सकिन्छ। यस सूचीमा आइएसओ मानक आइएसओ ३१६६-१ मा आधारित सार्वभौम राज्यहरू र स्वशासित निर्भर क्षेत्रहरू समावेश छन्। यस सूचीमा अपरिचित तर वास्तविक स्वतन्त्र देशहरू पनि समावेश छन्। निम्न तालिकाका तथ्याङ्कहरू खाडी, ताल, जलाशय र नदीजस्ता पानीका आन्तरिक निकायहरू लगायतका क्षेत्रहरूमा आधारित छन्। सूचीमा सीमित पहिचान भएका राज्यबाहेक, आइएसओ ३१६६-१ मा नभएका सङ्गठनहरू समावेश गरिएको छैन। यसरी आइएसओ ३१६६-१ मा समावेश नभएका र युरोपेली सङ्घ जस्तो आइएसओ ३१६६-१ मा नभएका अन्य संस्थाहरूलाई पनि यसमा समावेश गरिएको छैन। यस लेखमा प्रयोग गरिएका तथ्याङ्कहरू मुख्यतया नवीनतम जनगणना र आधिकारिक अनुमानहरूमा आधारित छन्। यी कुराहरू उपलब्ध नभएको ठाउँमा संयुक्त राष्ट्र सङ्घीय आर्थिक तथा सामाजिक मामिला विभागको जनसङ्ख्या विभाजनद्वारा प्रदान गरिएको अनुमानको प्रयोग गरिन्छ।
मुख्य तालिका
तालिकामा प्रविष्ट गरिएको जनसङ्ख्या संयुक्त राष्ट्रसङ्घको तथ्याङ्कमा आधारित छ।
* "देश तथा क्षेत्र" दर्साउँछ, कडी
जापान-नेपाल सम्बन्ध
नेपाल र जापानबीच औपचारिक कूटनैतिक सम्बन्ध (日本とネパールの関係) सन १९५६ सेप्टेम्बर १ तारिकका दिन स्थापना भएको थियो। दुवै देशहरूमा आवासीय राजदूतावास स्थापना हुनु अगाडि नयाँ दिल्ली स्थित आ-आफ्नो राजदूतहरूलाई नै नेपाल तथा जापानका लागि पनि राजदूतका रुपमा नियुक्ति गरिएको थियो। यसप्रकार दमन शमशेर राणा तथा सेइजिरो योसिजावा दुई देशका आ-आफ्नो राजदूतहरू बनेका थिए।
सन १९६५ मा जापानमा आवसीय नेपाली राजदूतावासको स्थापना भयो र भरतराज राजभण्डारीलाई राजदूतमा नियुक्ति गरियो। त्यसपछि सन १९६८ मा काठमाडौं पानीपोखरीमा पनि आवसीय जापानी राजदूतावासको स्थापना गरि हिदेमिची किरा राजदूतमा नियुक्ति भएको थियो।
इतिहास
नेपालका तत्कालीन प्रधानमन्त्री देव शमशेरको पालामा वि.सं. १९५८ (सन् १९०२) मा नेपाल सरकारले खनिज, यान्त्रिकी, खरखजाना प्रविधि तथा कृषि क्षेत्र बारे अध्ययन गर्नका लागि आठजना नेपाली युवाहरूलाई जापान पठाउने निर्णय गरेको थियो। छनौट भएका नेपाली विद्यार्थीहरू ३ वर्षको अध्ययन पूरा गरेर जापानबाट सन् १९०५ मा नेपाल फर्केका थिए। छनौट भएका सबै युवाहरू १८ देखि २७ वर्ष उमेरका थिए र उनीहरूसँग १७ जना सेवकहरू पनि जापानबाट नेपाल आएका थिए। सन् १९०२ को अप्रिल महिनामा नेपालबाट प्रस्थान गरेर उनीहरू पानीजहाजको यात्रा गर्दै जुन १७ का दिन प्रथम नेपालीका रूपमा जापानको योकोहामा सहरमा आगमन गरेका थिए। उनीहरू जापान पुग्ने प्रथम नेपाली त थिए नै साथै तत्कालिन नेपाली शासकहरूले उच्च अध्ययनका लागि तेस्रो वैश्विक मुलुकमा पठाएका प्रथम नेपालीहरू पनि हुन पुगेका थिए। नेपालको विभिन्न क्षेत्रमा समग्र विकासको लागि एसियाली अनुभवबाट थप अनुभव र दक्षता लिने विश्वासका साथ उनीहरूलाई जापान पठाइएको थियो।
उनीहरू सन् १९०५ मा ३ वर्षको अध्ययन पूरा गरी जापानबाट नेपाल फर्केका थिए। उनीहरू नेपाल फर्कदा निललहर, हलुवावेद, कटुस र गोदावरी फूलका बिउ समेत सँगै ल्याएर नेपालमा रोपेका थिए। यसअघि नेपालमा यी वनस्पतिहरू पाइदैन थियो। आज यी वनस्पतिहरू नेपालमा फूलिरहेका छन् जसलाई एक शताब्दी पहिले नेपाली विद्यार्थीहरूले समुद्रपारबाट आफ्ना यात्रा संस्मरण स्वरूप ल्याएका थिए। आज ती वनस्पतिहरू दुई देशबिचको जनस्तरीय मित्रताको सुरुवातका रूपमा लिन सकिन्छ।
बद्री पङ्गेनी
बाल्यकाल
चर्चित लोक तथा दोहोरी गायक बद्री पंगेनी पाल्पा जिल्लाको रामपुरमा जन्मिएका हुन्। पाल्पाको रामपुरको श्री दराई ठाँटी माविबाट वि. सं. २०५५ सालमा एसएलसी दिएपछि काठमाडौँ छिरेका पंगेनीले अहिलेसम्म सयौँ गीत गाएका छन्।
सांगीतिक यात्रा
काठमाडौँ आएपछि पुकार दोहोरी साँझमा ६ वर्षसम्म काम गरेका पंगेनीले काम गर्दागदै पहिलो लोक दोहोरी एल्वम ‘तानसेन खस्यौली’ सार्वजनिक गरेका थिए।
त्यसपछि क्रमश पिएन क्याम्पस, ब्युटी नं वान, ससुरालीमा एल्बम सार्वजनिक गरे। उनलाई सर्वाधिक चर्चामा पुर्‍याएको गीत ‘सुसुरालीमा’ एल्बमको ‘ख्याल ख्यालमै दिल बस्यो कान्छी सालीमा’ हो।
चौथो एल्बम ‘ससुराली’मा गायिका सिन्धु मल्लसँग मिलेर गाएको गीतले उनलाई जनतामाझ लोकप्रिय बनायो।
लोक तथा दोहोरी गीत प्रतिष्ठान नेपालका अध्यक्ष
गायक पंगेनी लोक तथा दोहोरी गीत प्रतिष्ठान नेपालका अध्यक्ष हुन्। उनी वि. सं. २०७३ असोज १२ गते अध्यक्ष पदमा निर्वाचित भएका थिए। प्रतिष्ठानको अध्यक्ष पदका लागि गायक पंगेनी, विष्णु खत्री र टिकाराम चपाईंको उम्मेदवारी परेको भए पनि दुवैलाई भारी मतको अन्तरले हराउँदै पंगेनी विजयी भएका हुन्। पंगेनीले ८८८ मत ल्याएर विजयी भएका हुन् भने अध्यक्षका दुई प्रत्यासी खत्रीले ५०८ र चपाईंले ३३० मत ल्याएका छन् ।
दोहोरी गीत प्रतिष्ठान नेपालका अध्यक्ष भएपछि उनले लोक गीतमा देखिएको बिकृति हटाउन प्रयत्न गर्ने बताएका थिए। तर उनीमाथि यस बिषयमा कुनै कदम नचालेको र लोक संस्कृतिको संरक्षणमा ध्यान नदिएको आरोप पनि लाग्दै आएको छ।
व्यक्तिगत जीवन
उनको श्रीमती र एक छोरी छन्।
श्रीमतीलाई परिकार बनाउन सिकाएको मैले नै हो। उनी सानै छँदा भगाएर ल्याएँ। उनलाई खाना तथा परिकार बनाउन आउँदैनथ्यो। मैले नै सिकाएर सबै जानिन्। अहिले त मभन्दा मीठो पकाउँछिन् । मैले सबैभन्दा मीठो पकाउने मासु हो, अहिले त मैलेभन्दा श्रीमतीले नै मीठो पकाउँछिन्: बद्री पंगेनी
राजनीति
बद्री पंगेनीले "सही पनि एमाले, मै पनि एमाले" नामक गीत गाएका थिए। यो तत्कालीन एमालेको चुनावी गीत हो।
भक्तपुर राज्य
भक्तपुर राज्य १५ औं शताब्दीमा नेपालको मल्ल वंशले शासन गरेको राज्य थियो।
राजा यक्ष मल्लले आफ्नो राज्यलाई भक्तपुर, कान्तिपुर र ललितपुर गरी तीन भागमा विभाजन गरेपछि सन् १४८२ मा यसको स्थापना भएको हो।
सन् १७६९ मा गोर्खाहरूले विजय भएपछि भक्तपुर गोर्खा राज्यको (पछि यसलाई नेपाल राज्यको रूपमा चिनियो ) हिस्सा बन्यो ।
त्याचलैङ्गिक व्यक्ति
जन्मँदा यौनाङ्गको आधारमा इङ्गित लैङ्गिकतासँग मेल खाने लैङ्गिक पहिचान भएका व्यक्तिहरूलाई त्याचलैङ्गिक  (Cisgender) व्यक्ति भनिन्छ ।
त्याचलैङ्गिक पुरुष
ती पुरुषहरू जसलाई जन्मँदा यौनाङ्गको आधारमा पुलिङ्गी इङ्गित गरिएको थियो ।
त्याचलैङ्गिक महिला
ती महिलाहरू जसलाई जन्मँदा यौनाङ्गको आधारमा स्त्रीलिङ्गी इङ्गित गरिएको थियो ।
फेटा गाउँपालिका
फेटा गाउँपालिका बारा जिल्लाको ९ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार फेटा गाउँपालिकाको कुल जनसंख्या २६, ७२२ छ।
कार्लोस पेभन
कार्लोस पेभन पुर्व होन्ड्युरन फुटबलर हुन् ।
लोत्से शार हिमनदी
लोत्से शार हिमनदी नेपालको सोलुखुम्बु जिल्लामा अवस्थित हिमनदी हो।
वैष्णव सम्प्रदाय
वैष्णव  भन्नाले विष्णो: अनुयायी भगवान् विष्णु सम्बंधित सम्पूर्ण वस्तुलाई वैष्णव भन्ने गरिन्छ । जस्तै १८ पुराणमा केही वैष्णव छन जस्तै विष्णु,भागवत,नारायण,गरुण,पद्म,अग्निलाई वैष्णव पुराण भनिन्छ भने अन्य शैव र केही शाक्त छन पुराण मानिन्छन् । त्यस्तै सप्रदायलाई वैष्णव सम्प्रदाय,भागवत धर्म,वैष्णव धर्मको प्राचीन नाम भागवत धर्म अथवा पाञ्चरात्र मत हो । यस सम्प्रदायको प्रधान उपास्य भगवान वासुदेव हुन, जसलाई छ: गुणहरू ज्ञान, शक्ति, बल, वीर्य, ऐश्वर्य र तेजदेखि सम्पन्न हुनाले भगवान भनिएको छ र उनै भगवानका उपासकलाई भागवत कहिएको छ । यस सम्प्रदायलाई पाञ्चरात्र संज्ञाको सम्बन्धमा अनेकौ मतमतान्तर रहेका छन् । विष्णुको अवतार मा पर्ने राम कृष्ण इत्यादि सम्बंधित हरेक वस्तु लाई वैष्णव अंतर्गत लिने गरिन्छ । भने राम उपासक कृष्ण उपासक खास गरी  विष्णु उपासक नै वैष्णव भनेर जानिन्छ्न ।
तेस्रो राष्ट्रिय खेलकुद २०४२
तेस्रो राष्ट्रिय खेलकुद २०४० (अंग्रेजी:-Third National Games of Nepal) नेपाल राष्ट्रिय खेलकुदको तेस्रो संस्करण हो । यस प्रतियोगिता २०४२ फाल्गुन २३ गते तत्कालीन नेपालका राजा श्री ५ वीरेन्द्र शाहाले उद्घाटन गरी सुसम्पन्न भएको थियो।भने यो प्रतियोगिताको उद्घाटन र समापन समारोह वीरगन्ज रंगशाला मा भएको थियो।
सहभागी टिमहरू
यस प्रथम राष्ट्रिय खेलकुद प्रतियोगितामा नेपालका कुल १४ अञ्चल समावेश रहेको थियो ।
समावेश खेलहरू
यस प्रथम राष्ट्रिय खेलकुद प्रतियोगितामा कुल २१ खेलहरू समावेश गरिएको थियो ।
लोगो
तेस्रो राष्ट्रिय खेलकुद प्रतियोगिताको लोगोका रूपमा बाघ राखिएको थियो।भने उक्त अंकित बाघको नाम भने बले राखिएको थियो।
सन्दर्भ सामग्रीहरू
श्रेणी :नेपाल राष्ट्रिय खेलकुद श्रेणी : खेलकुद
हरिदेवी कोइराला
हरिदेवी कोइराला (माइती नाम: भट्टराई; जन्म १७ चैत २०१५) एक नेपाली गायिका हुन। ५ दशक लामो काम उनले ८०० भन्दा बढी गीत गाएकी छिन् र ८० भन्दा बढी एल्बम रेकर्ड गरिन्। कोइरालाले साहित्यिक, सांगीतिक र सामाजिक सङ्घसंस्थाबाट २५० भन्दा बढी पुरस्कार प्राप्त गरिसकेका छन्। उनले आफ्नो पहिलो एल्बम पीना खबर काठमाडौँमा रेकर्ड गरेपछि उनी छिट्टै प्रसिद्धिमा पुगिन्। उनका केही चर्चित गीतहरूमा "आइना हेररा", "पैना खबर", "फुलको बसना", "झिल झिल सितारा", र "आमा तिमरो दुधको वराले" पर्छन्।
बाल्यकाल
हरिदेवी कोइरालाको जन्म १७ चैत २०१५ पोखरा, गण्डकी प्रदेश, नेपालको एक हिन्दु बाहुन परिवारमा भएको थियो।   उनको हजुरआमाले हिन्दु देवता विष्णुको नामबाट "हरि" नाम राखिदिनु भयेको थियो।  उनी आफ्नो युवावस्थामा आफ्नो नामलाई घृणा गरेको सम्झन्छिन्।  कोइराला आफ्नो परिवारको चौध मध्ये आठौं सन्तान थिइन्।  सानै उमेरमा उनी कविता र गीत लेख्थिन्।  उनले हरेक बिहान आफ्नी हजुरआमालाई गीत पनि गायेकी थिन।  कोइराला नारायण गोपाल, तारा देवी, अरुणा लामा, रामकृष्ण ढकाल, लोकबहादुर क्षेत्री, धर्मराज थापा, र झलकमान गन्धर्भ जस्ता गायकहरूबाट प्रभावित थिएँ।  उनका मनपर्ने पुस्तकहरू लक्ष्मी प्रसाद देवकोटाको मुना मदन (१९३६) र भूपी शेरचनको घुम्ने मेच्माथि अन्दो मान्छे (१९६८) थिएँ।  उनले आफ्नो माध्यमिक शिक्षा पोखराको बाराही माविमा पूरा गरिन्।  कोइरालाको २०३४ साल मा रामबहादुर कोइरालासँग विवाह भएको थियो।
क्यारियर
उनको विवाह पछि, कोइरालाका श्रीमान् र उनको परिवारले साथ दिए र उनलाई गीत रेकर्ड गर्न प्रोत्साहित गरे। २०४० तिर श्रीमान्सँगै उनी गीत रेकर्ड गर्न काठमाडौँ गइन्।  प्रेमराजा महतको सहयोगमा कोइरालाले निजी रेकर्डिङ स्टुडियोमा आफ्नो पहिलो एल्बम पाइनँ खबर रेकर्ड गरिन् र स्टुडियोलाई करिब ६ हजार नेपाली रुपैयाँ तिरेका थिन।  एक महिना पछि, उनको पहिलो एल्बम सार्वजनिक रूपमा रिलीज भयो र यसले सकारात्मक प्रतिक्रिया पाए।  शीर्षक गीतले एक प्रवासी कामदारकी श्रीमतीले महिनौंदेखि आफ्नो श्रीमान्बाट नसुनेको पीडाको कथा वर्णन गरेको छ।  नवविवाहित जोडीका श्रीमान् कामको खोजीमा विदेश गएको देखेपछि उनी "पैना खबर" लेख्न प्रेरित भइन्।
पुरस्कारहरू
कोइरालाले साहित्यिक, सांगीतिक र सामाजिक सङ्घसंस्थाबाट २५० भन्दा बढी पुरस्कार प्राप्त गरिसकेका छन्। सन् २०१८ मा, उनलाई चाहना मिडिया द्वारा विशेष सम्मान उहाँले प्राप्त गर्नुभयो। सन् २०२१ मा, कोइरालालाई लोक सङ्गीत, लोक संस्कृति र लोक साहित्यमा उनको योगदानको लागि क्षेत्र प्रताप स्मृति साहित्य पुरस्कार प्रदान गरिएको थियो।
झापा ४ (निर्वाचन क्षेत्र)
झापा ४ नेपालको झापा जिल्लाको पाँच संसदीय निर्वाचन क्षेत्र मध्ये एक हो। यो निर्वाचन क्षेत्र २०७४ भदौ १५ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
झापा ४ मा झापा गाउँपालिका, शिवसताक्षी नगरपालिका, कनकाई नगरपालिकाको १–७ वडा, गौरीगन्ज गाउँपालिकाको वडा १ र २ र गौरादह नगरपालिकाको वडा नम्बर ९ समेटिएको छ।
प्रदेश सभा खण्डहरू
कोशी प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
सांस्कृतिक लैङ्गिक पहिचान
सबै समाजमा लैङ्गिकताको परिभाषा र अवधारणा एकै नाशको हुँदैन। फेरी कुनै समाजमा एक प्रकारको लैङ्गिकता बारे अवधारणा छ भन्दैमा त्यही नै सबथोक वा त्यही नै पर्याप्त छ भन्ने हुँदैन। त्यही समाजका परिभाषाहरूमा नअटाउने व्यक्तिहरूले आफ्नै पहिचान खोज्न सुरु गर्छ। उदाहरणका लागि मूलधारको सेतो वर्णका ख्रिष्ट्रियन औपनिवेशिक युरोपेली समाजमा दुईवटा लैङ्गिकताको मात्र परिभाषा थियो। त्यही समाजमा ती परिभाषामा नअटाउनेहरूले आफ्नै पहिचानको स्थापना गरे। औपनिवेशिक कालमा त्यो दुईवटा लिङ्गको अवधारणा अन्यत्र पनि लादियो। भारतीय समाजमा हिज्रा, ख्वाजासिरा, किन्नर, इत्यादी जस्ता लैङ्गिकताहरूको अवधारणा थियो। बेलायती उपनिवेशमा त्यसमाथी पनि दमन भयो। यसै गरी नेटिभ अमेरिकन समाजमा पाँचवटा लैङ्गिकताको अवधारणा छ। अष्ट्रेलियाको अबोरिजिनलहरूमा पनि यस्तै नै छ। फिजिमा भाकासालेवालेवा, सामोआमा फाफाफिने, फिलिपीन्समा बाक्ला, जस्ता अवधारणाहरू छन्। यसै गरी नेपालमा विशेष गरी पर्वते कुरा गर्ने खस-आर्य समुदायहरूमा तेस्रोलिङ्गीको अवधारणा छ। आफूलाई महिला र पुरुषको परिभाषाबाट छुट्टै राख्ने, आफू महिला पनि होइन पुरुष पनि होइन, महिला पुरुष भन्दा फरक पहिचान बोक्नेहरूलाई ‘तेस्रोलिङ्गी’ भन्ने गरिन्छ। यस्ता शब्दवालीहरूलाई अन्तर्राष्ट्रिय क्षेत्रमा ‘सांस्कृतिक अवधारणाका लैङ्गिक पहिचानहरू’ (Cultural gender identities) भन्ने गरिएको छ।
मधेसी समुदाय
मधेसी समुदायको विविधता सँगै यहाँका सांस्कृतिक लैङ्गिक पहिचानहरू पनि विविध छन्। मुस्लिम समुदायमा 'ख्वाजासिरा'को अवधारणा छ। यसै गरी हिन्दू मधेसीहरूमा 'हिज्रा' समुदायको अवधारणा छ।
बुग्गि समाज
इन्दोनिशियाको सुलावेशी द्वीपको बुग्गि जातीय समाजमा ५ वटा लैङ्गिकता रहेको छ
प्रशान्त महासागर स्थित देशहरूमा
महिला र पुरुष बाहेकका सांस्कृतिक लैङ्गिक पहिचान
न्यूजियाल्याण्ड
न्यूजियाल्याण्डको माओरी आदिवासी समुदायमा प्रचलित सांस्कृतिक लैङ्गिक पहिचानहरू
उपनिवेश र लैङ्गिक पहिचान
विश्वभरी उपनिवेशका क्रममा श्वेत युरोपेली ख्रिष्टियान उपनिवेशी शक्तिले आफ्नो लैङ्गिक पहिचानको अवधारणा पनि लादेका थिए। यसरी उपनिवेश हटेपछी पाश्चात्य शब्दावलीमा पहिचान गराउन नचाहेका सिमान्तकृत यौन अभिमुखिकरण, लैङ्गिक पहिचान र यौन विशेषताका व्यक्ति आदिवासी जनजातीहरूले आफ्नै समाजको आफ्नै सांस्कृतिक परिवेशका लैङ्गिक विविधतालाई पुनःउत्थान गराएका छन्। उपनिवेश अगाडि विभिन्न आदिवासी जनजाती समुदाय लैङ्गिकताको मामिलामा उदार थिए भने उपनिवेश पछि श्वेत युरोपेली ख्रिष्टियान मान्यता अनुसार दुई वटा मात्र लिङ्ग हुने जस्तो संकीर्ण धारणा लादियो। लैङ्गिकताको सवालमा मात्र नभएर समान लिङ्ग बीचको यौनाकर्षलाई स्वीकार गर्ने समाजहरूमा पनि विपरीत लिङ्ग बीचको सम्बन्ध मात्र जायज हो अरु सबै पाप हो भन्ने अवधारणा लादिएको थियो। कतिपय आदिवासी जनजाती समुदायहरूको परम्परागत लैङ्गिक पहिचानका अवधारणा नामेट भैसकेतापनि पाश्चात्य शब्दवाली प्रयोग नगरी आफ्नै भाषामा आफ्नै सांस्कृतिक परिवेशको लैङ्गिकता जनाउने शब्दहरू निर्माण गरेर प्रचार गर्दै आएका छन्।
सुदूरपश्चिम प्रदेश सभा
इतिहास
सुदूरपश्चिम प्रदेश सभा नेपालको संविधान २०७२ को धारा १७५ बमोजिम गठन भएको थियो। उक्त व्यवस्थाले मुलुकका प्रत्येक प्रदेशका लागि प्रादेशिक संसदको प्रत्याभूति गरेको छ। नेपालका सातै प्रदेशका लागि पहिलो प्रदेश सभा निर्वाचन २०७४ सालमा सम्पन्न भएको थियो र सुदूरपश्चिम प्रदेश निर्वाचन प्रतिनिधिसभा तर्फको ५३ सिटका लागि सम्पन्न भएको थियो। यस चुनावको परिणामस्वरूप नेपाल कम्युनिष्ट पार्टी (एकीकृत मार्क्सवादी-लेनिनवादी) र नेपाल कम्युनिष्ट पार्टी (माओवादी केन्द्र) गठबन्धनको विजय भएको थियो। २०७५ जेठ ३ मा, यी दुई पार्टीहरू एकआपसमा गाभिएर नेपाल कम्युनिष्ट पार्टीको गठन भएको थियो जसको कारण यसले अत्याधिक बहुमत प्राप्त गरेको थियो। पछि नेपाल कम्युनिष्ट पार्टीबाट त्रिलोचन भट्टको नेतृत्वमा गठबन्धन सरकारको गठन भएको थियो। नेकपा (एमाले)का अर्जुनबहादुर थापा प्रदेश सभाका प्रथम सभामुख हुन् भने प्रथम उप-सभामुख माओवादी केन्द्र निर्मला बडाल जोशी हुन्।
समितिहरू
नेपालको संविधानको धारा १९५ मा प्रदेश सभाहरूलाई कार्यसञ्चालन कार्यविधिको व्यवस्था गर्न विशेष समितिहरू गठन गर्ने अधिकार प्रदान गरिएको छ।
२०२० बेरुत विस्फोट
लेबनानको राजधानी बेरुतमा सन् २०२० अगस्ट ४ मा दुई शक्तिशाली विस्फोट भएको थियो। बेरुत बन्दरगाहमा भएको दुई विस्फोटमा परि कम्तिमा २२० भन्दा बढी व्यक्तिको मृत्यु भएको थियो भने ७,००० भन्दा बढी व्यक्ति घाइते, लगभग १५-२० बिलियन अमेरिकी डलरको क्षति र ३,००,००० परिवार घरबिहीन भएका थिए।  लेबनाली सुरक्षा महानिर्देशकले विस्फोटनको मुख्य कारण सरकारले बन्दरगाहमा जफत गरी राखेको करिब २,७५० टन एमोनियम नाइट्रेट थियो र विस्फोटको समय पछिल्लो ६ वर्षदेखि भण्डार गरी राखिएको बताएका छन्।
पृष्ठभूमि
बेरुतमा विस्फोट हुनुपूर्व लेबनानको अर्थव्यवस्था सङ्कटको स्थितिमा थियो भने सरकार कर्जामा डुबिसकेको थियो। लेबनानी मुद्रा लेबनानी पाउन्डको स्थिति कमजोर भइसकेको थियो भने त्यहाँको गरीबी दर ५०% भन्दा बढी रहेको थियो। लेबनानको राजधानी सहर बेरुतमा रहेको यो बन्दरगाहलाई देशको प्रमुख समुद्री प्रवेशद्वार र दुर्लभ वस्तुहरू आयात गर्ने प्रमुख नाका थियो। लेबनानी सरकारको स्वामित्वमा रहेको यो बन्दरगाहमा चार बेसिन र बाह्र गोदाम सामेल थियो। स्थानीय समय अनुसार १८:०० बजे (युटिसी +०३:००) बेरुत बन्दरगाहमा रहेको एउटा गोदाममा लागेको आगोलाई निभाउन वारुणयन्त्रको अग्नी नियन्त्रक टोलीलाई पठाइएको थियो। सोही बन्दरगाहमा भण्डार गरेर राखिएको अमोनियम नाइट्रेटको गोदाममा भएको पहिलो विस्फोटले आगोको मुस्लोको निर्माण गरेको थियो भने त्यसै गोदाममा लगभग स्थानीय समय अनुसार १८:०८ बजे भएको दोस्रो विस्फोट शक्तिशाली थियो। यसले बेरुत सहरलाई हल्लाएको थियो र हावामा रातो रङ्गको बाक्लो धुँवाको बादल बनाएको थियो। दोस्रो विस्फोट २४० किलोमिटर (१५० माइल) टाढा उत्तरी इजरायल र साइप्रससम्म महसुस गरिएको थियो।
आन्तरिक प्रतिक्रिया
लेबनानी प्रधानमन्त्री हसन दियाबले घटना भएको भोलिपल्ट सन् २०२० अगस्ट ५ मा राष्ट्रिय शोकको घोषणा गरेका थिए। लेबनान सरकारले घटनाको कारण देशमा दुई हप्ताको सङ्कटकालको घोषणा गरेको थियो। राष्ट्रपति अओउनले सरकारले विस्थापित मानिसलाई सहयोग गर्ने र स्वास्थ मन्त्रालयले घाइतेको उपचारको खर्च व्यहोर्ने घोषणा गरेका थिए। हिजबुल्लाहले ५ अगस्ट मा रक्तदान अभियान सुरु गर्यो।
बिरोध पछि कयौं लेबनानी सांसदले राजीनामा दिए ।,, ,, जोर्डन को लागि लेबनानी राजदुत ले पनि राजिनामा दिए । ६ On the night of 6August, the protests against the government that had been ongoing since the previous October resumed, with dozens of protestors near the parliament building calling for the resignation of Lebanese government officials.
विरोध
सन् २०२० अगस्ट ६ तारिख राति हजारौ प्रदर्शनकारीहरूले सरकारको विरोधमा प्रदर्शन थालेका थिए। प्रदर्शनकारीहरूले लेबनानको संसद भवन नजिकै सुरु गरेको प्रदर्शनको मुख्य माग लेबनानका सरकारी अधिकारीहरूको राजीनामा रहेको थियो। प्रदर्शन उग्र भएपछि लेबनानी सुरक्षाकर्मीद्वारा अश्रु ग्यास प्रयोग गरिएको थियो जसबाट प्रदर्शनकारीहरू भागाभाग भएका थिए भने कयौँ प्रदर्शनकारी घाइते भएका थिए।
८ अक्टोबर मा,  प्रधानमन्त्री हसन दियाबले प्रारम्भिक निर्वाचन को आह्वान गरे । उनले यसले देशलाई सङ्कटबाट मुक्त गर्ने एक मात्र माध्यम रहेको बताए ।
९ अगस्ट मा, लेबनानी सुचना मन्त्री, मनाल अब्देल समाद र वातावरण मन्त्री ले राजीनामा दिए, जुन विस्फोटन यता सरकारको तर्फबाट पहिलो राजिनामा थियो । १० अगस्ट मा, कानुनमन्त्री मारिया क्लाउड नाज्मले पनि राजीनामा दिए , त्यसपछी लेबनानको सबै मन्त्रीमण्डल ले राजिनामा दियो  । क्याबिनेट को राजिनामा लगत्तै , लेबनानी प्रधानमन्त्री हसन दियाबले ले राजिनमा दिए   । राष्ट्रपति मीसेल आउनले सरकार र प्रधानमन्त्री को राजिनामा स्वीकृत गरे  र नयाँ सरकार नबनुन्जेल कामचलाउन सरकारका रूपमा अहिलेकै सरकारलाई काम गर्न भनेका छन्।
अन्तर्राष्ट्रिय प्रतिक्रिया
धेरै राष्ट्रका राष्ट्रप्रमुख लगायत संयुक्त राष्ट्र सङ्घका प्रतिनिधिहरूले, घटनाप्रति श्रद्धाञ्जली व्यक्त गरेका थिए।
बारागढी गाउँपालिका
बारागढी गाउँपालिका बारा जिल्लाको ९ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार बारागढी गाउँपालिकाको कुल जनसंख्या २९, ८३६ छ।
रामबहादुर बम्जन
रामबहादुर बम्जन पहिले पाल्देन दोर्जीको (उनको मठको नाम) नामले पनि परिचित, नेपालको बारा जिल्लाको रतनपुरीमा वि.सं २०४६ चैत २७ का दिन जन्मिएका एक विवादास्पद तपस्वी तथा बौद्ध धर्मका गुरु हुन् जसले गौतम बुद्धको पुनर्जन्मको कारण व्यापक ध्यान र सञ्चार माध्यममा लोकप्रियता कमाएका थिए। आफ्नो नामदेखि लगाई खवाई पनि बेलाबेलामा परिवर्तन गरिरहने बम्जन हाल महासम्बोधि गुरु धर्मसङ्घको नामले परिचित छन्। उनको धार्मिक सङ्गठन बोधि श्रवण धर्म सङ्घका अध्यक्ष नीलबहादुर थिङका अनुसार रामबहादुरदेखि धर्मसङ्घ बन्नसम्मको बीचमा उनले आफूलाई तपस्वी पनि भन्ने गरेका थिए। त्यसपछि उनी पाल्देन दोर्जीबाट नमो बुद्ध बनेका थिए। बारा जिल्लाको हलकिरिया जङ्गलमा ६ वर्षलामो निरहार तपस्या गरेको दावी गर्ने बम्जन अहिले आफू परमात्मा भएको दावी गर्दछन्।  उनले वि.सं २०७३ चैत ८ गरेदेखि चैत २० सम्म ललितपुरमा एक विशाल विश्वशान्ति मैत्रि पुजाको आयोजना गरेका थिए भने वि.सं २०७५ फागुन १९ का दिन चितवनको भरतपुर महानगरपालिका १८ गुञ्जानगरमा शान्ति पुजा सम्पन्न गरेका थिए।
जीवनवृत्ति
रामबहादुर बम्जन एक सामान्य परिवारमा जन्मिएका थिए। बुबा वीरबहादुर बम्जन र आमा मायादेवी तामाङको ९ सन्तानमध्ये उनी तेस्रो सन्तान थिए। उनले २ कक्षासम्म स्थानीय विद्यालयमा पढेका थिए भने त्यसपछि उनी लामा ज्ञान प्राप्तिका लागि भारतको देहरादुनको एक गुम्बामा गएका थिए। दुई वर्ष देहरादुनमा पढेर छुट्टिमा घर आएका बम्जन त्यसपछि गुम्बामा फर्किएर गएनन्। नेपालको बारा जिल्लाको एकान्त बनमा एक ठूलो पिपलको बोट मुनि ध्यान गरिरहेका बम्जनले वि.संं २०६१ सालमा एकाएक चर्चाको विषय बन्न पुगेका थिए। १६ वर्षीय बम्जनले बारास्थित एक जङ्गलमा ध्यान गर्न सुरु गरेका थिए। सेतो रङको पातलो कपडा लगाएका उनको शरीर स्थिर थियो। आँखा बन्द थियो भने उनी ध्यानमा लीन थिए। वि.स २०६१ सालमा १५ वर्षीय बम्जनले एक सपना देखेपछि भारतीय सीमा नजिकैको आफ्नो घर छोडेका थिए जसमा उनको सपनामा देवता देखा परेपछि उनलाई देवताले ध्यान गर्न भनेपछि उनी विशाल पिपलको रूखको जराको बीचमा बसेर ध्यान गर्न सुरु गरेका थिए। सुरुमा आसपासका स्थानीयवासी उनलाई हेर्न बाराको वनमा गएका थिए भने त्यसपछिका केही वर्षहरूमा अन्य देशका तीर्थयात्री पनि उनलाई हेर्न आउने गरेका थिए। उनी बनमा ध्यानमा बसेको एउटा तस्वीर सोही वर्ष निकै प्रसिद्ध हुन सफल भएको थियो। उक्त तस्वीरले नेपालमा मात्र नभएर विश्वका प्रमुख सञ्चारगृहको समेत ध्यान केन्द्रीत गर्न सफल भएको थियो। अनुयायीहरूको दावीअनुसार १० महिनासम्म उनी विरलै बोल्थे, पिउँथे, खान्थे वा हिँडडुल गर्ने गर्दथे। हजारौँ मानिसहरूले एक युवकलाई घण्टौँ, दिन वा महिनौँसम्म गतिहीन भएको हेर्नका लागि उक्त स्थानमा आउने गरेका थिए। यी मध्ये केही दावीहरूको परिणामस्वरूप बम्जनका अनुयायीहरूले उनी ऐतिहासिक बुद्ध, गौतम बुद्धका अवतार हुन् भनि विश्वास गरेका छन्। भगवान गौतम बुद्धसँग आफ्नो तुलना नगर्न भन्दै उनले मानिसहरूलाई "मलाई बुद्ध नभन्नुहोस्, र हाल मसँग बुद्धको शक्ति छैन" भनेर भनेका थिए। नेपाल बौद्ध परिषद्का अध्यक्ष महिश्वरराज बज्राचार्यले पनि भनेका छन्,"उनी बुद्ध हुन् भन्ने बारे हामीलाई विश्वास छैन र उनीमा बुद्धको गुण पनि छैन"।
वि.सं २०६२ फागुन २७ का दिन उनी एकाएक हराएका थिए। २०६२ चैत ६ का दिन ओम नमो बुद्ध तपस्वी सेवा समितिका बेदबहादुर लामाले पत्रकारहरूलाई बताए अनुसार उनलाई बारा जिल्लामा देखिएको थिए भने उनीहरूले अन्य व्यक्तिहरूसँग आधा घण्टा कुराकानी गरेका थिए यस अवधिमा बम्जनले आफू ६ वर्षमा फर्कने आश्वासन दिएका थिए। वि.सं २०६४ को साउनमा काठमाडौबाट करिब १६० किलोमिटर दक्षिणमा रहेको नेपालको हलोरी जङ्गलमा अनुयायीहरूको एक विशाल भीडलाई सम्बोधन गर्ने क्रममा उनी पुनः देखा परेका थिए।
विवादहरू
बम्जनका अनुयायीहरूका अनुसार उनी महिनौँसम्म नखाएर वा नसुतेर ध्यान गर्ने सक्ने गरेको दावी गरेका छन्। वि.सं २०६६ सालमा बम्जनमाथि १७ जना गाउँलेको समूहमाथि आक्रमण गरेको आरोपमा अनुसन्धान गरिएको थियो। बम्जनले आफूले जानीजानी आफ्नो ध्यानमा बाधा पुर्‍याएको दावी गरेका थिए तर गाउँलेले उनीहरू त्यहाँ तरकारी खोज्नका लागि गएको बताएका थिए। बम्जनले उनीहरू हातपात गर्ने प्रयास गरेपछि मात्र उनीहरूविरुद्ध हातपातमा उत्रिएका थिए भने गाउँलेले माफी माग्नेबित्तिकै उनले हातपात रोकेको दावी गरेका थिए। यद्यपि पीडितहरूको अनुसार तीन घण्टासम्म उनले उनीहरूको टाउको र ढाडमा बन्चरोको बिँडले हिर्काउँदा एक पीडित गम्भीर घाइते भएका थिए।   बम्जनले कुनै पनि सम्भावित परीक्षणमा उपस्थित हुन अस्वीकार गर्दै भनेका छन्, "के तपाईहरूलाई लाग्छ, ध्यान गर्ने ऋषि मुद्दाको सुनुवाइ गर्न अदालतमा जान्छन्? मैले तिनीहरूलाई ईश्वरीय व्यवस्थाअनुसार कारबाही गरेँ"।
वि.संं २०६८ सालमा नेपाल प्रहरीले बम्जनका अनुयायीहरूबाट स्लोभाकियाकी एक महिलालाई उद्धार गरेको घोषणा गरेको थियो तर अन्य प्रतिवेदनहरूमा अपहरणको सञ्चार माध्यमद्वारा प्रचार पछि उनलाई स्वेच्छाले रिहा गरिएको दावी गरिएको थियो। न्युजविकका अनुसार उनलाई बम्जनका दुई जना मानिसले होटलबाट मोटरसाइकलमा चढाएर तीन महिनासम्म रूखमा बाँधेर राखेको र तपस्वीको ध्यानबिथोल्न बोक्सीको अभ्यास गरेको आरोप लगाएका थिए तर अर्को एक प्रतिवेदनमा उनलाई गुम्बाबाट अपहरण गरिएको दावी गरिएको छ।  रिहा हुँदा उनको हात भाँचिएको थियो। उनी रिहा भएको एक हप्तापछि बम्जनका भाइबहिनीले बम्जनले आफ्ना भाइहरूलाई रातभर बन्धक बनाएको र आफ्ना भाइ र बहिनीलाई कुटपिट गरेको आरोप लगाएका थिए। बम्जनका अनुयायीहरूले बम्जनको एउटा प्रवचन रेकर्ड गरेपछि पाँच जना पत्रकारमाथि आक्रमण गर्नुका साथै उनीहरूको क्यामरा पनि नष्ट गरिदिएका थिए।
वि.सं २०७५ सालमा बम्जनमाथि १८ वर्षीया भिक्षुणीलाई दुई वर्षसम्म पटकपटक बलात्कार गरेको आरोप लागेको थियो। महिला अधिकार समूहहरूले आयोजना गरेको पत्रकार सम्मेलनमा भिक्षुणीले आफ्नी श्रीमतीले आफ्नो धर्ममाथि आक्रमण आकर्षित नहोस् भनेर दुर्व्यवहार लुकाउन खोजेको आरोप पनि लगाएकी थिइन्। बम्जनका समर्थकहरूले भिक्षुणी वास्तवमा चोरीमा संलग्न भएको र उनलाई गुम्बाबाट निकालिएको दावी गरेका थिए। वि.सं २०७६ सालमा परिवारका सदस्यले बम्जनका विभिन्न आश्रमबाट चार जना भक्तजन हराएको गुनासो गरेपछि अनुसन्धान सुरु गरिएको थियो। सोही महिना प्रहरीले बम्जनको एउटा आश्रममा छापा मार्दा पनि उनी फेला परेका थिएनन्। वि.सं २०७६ माघ २३ का दिन सर्लाही जिल्ला अदालतले बम्जनविरुद्ध पक्राउ पुर्जी जारी गरेको थियो। अर्को दिन प्रहरीले उनको अर्को आश्रममा छापा मारेतापनि उनलाई फेला पार्न सकेनन्। प्रहरीले उनका एक चेला ज्ञानबहादुर बम्जनलाई पक्राउ गरेको थियो।
कालो माम्बा
कोलो माम्बा वा काला माम्बा विश्वमा रहेका सबै भन्दा विषालु सर्पको एक प्रजाति हो। यो सर्प इलापिडी परिवारमा पर्छ भने यो सर्प विषेशगरि उप-साहारा क्षेत्रमा बसोबास गर्ने गर्छ। योसर्पलाई पहिलपटक सन् १८६४ मा वैज्ञानिक अल्वर्ट गुन्थरले वर्णन गरेका थिए। यो राज गोमन पछिको विश्वमा रहेका विषालु सर्प मध्ये सबैभन्दा लामो सर्प हो जसको एक वयस्कको अौसत लम्बाई 2 m हन्छ भने सामान्यतया ३ मि (१० फिट) सम्म बढ्ने गर्दछ। यस प्रजातिको सर्पको सर्वाधिक लम्बाई ४.३ देखि ४.५ मिटर (१४.१ देखि १४.८ फिट) सम्म मापन गरिएको छ। यस प्रजातिको बाहिरी छालाको रङ्ग गाढा खैरो र फिका खैरो हुन्छ। सानो कालो माम्बा भने हल्का पहेँलो हुन्छ र वयस्क अवस्थामा प्रवेश गर्दा यसको रङ्ग खैरो हुन जान्छ।
यस प्रजातिको सर्प दुवै जमिनमा र विक्षेमा बसोबास गर्ने गर्छन्। यस प्रजाति विषेशगरि साभाना क्षेत्र वरिपरिको घना जङ्गल र पहाडी भूभागमा पाइने गर्छन्। यस प्रजातिले रातको समयमा पनि देख्न सक्ने भएकाले यसले ससाना चराचुरुङ्गी र साना स्थनधारी जनावरलाई आफ्नो आहारा बनाउने गर्छ। वातावरण अनुकूल भयो भने यसले छोटो दुरीका लागि १६ किमी प्रतिघण्टा (१० माइल प्रतिघण्टा) सम्म दगुर्न सक्छ। वयस्क कालो माम्बाको केही प्रकृतिक सिकारी पनि भेटिएका छन्।
यस जनावरले अगाडिको भाग र घाँटी तन्काउन सक्ने भएकाले यसले चरा र मुसाहरूलाई थाहा नदिइ आक्रमण गर्ने गर्छ। यसले सर्पको विष एकदमै खतरनाक भएकाले यसले टोक्यो भने जनावर र चराचुरुङ्गीहरूको १० मिनेट भित्रमै मृत्यु हुन्छ। यो प्रजातिको सर्प एकदमै रिसाहा र चलाख भएका कारण यदि मानिसहरूले यसलाई केही गर्ने प्रयास गर्‍यो भने यसले मानिसलाई पनि आक्रमण गरेको पाइएको छ। यस प्रजातिलाई अन्तर्राष्ट्रिय प्रकृति संरक्षण सङ्घको रातो सूचीमा कम चासोको प्रजातिको रूपमा वर्गीकरण गरिएको छ।
शारीरिक विवरण
कालो माम्बा एक लामो सुरिलो र बेलना आकारको सर्प हो। यस सर्पको कालो आँखा र हल्का थेप्चो परेको टाउको हुन्छ। एक वयस्क कालो माम्बाको अौसत लम्बाई २ देखि ३ मिटर (६ फिट ७ इञ्च देखि ९ फिट १० इञ्च) सम्म हुन्छ भने यस प्रजातिको सर्पको सर्वाधिक लम्बाई ४.३ देखि ४.५ मिटर (१४.१ देखि १४.८ फिट) सम्म मापन गरिएको छ। यो विषालु सर्पको दर्जामा संसारमै राज गोमन पछिको लामो सर्पको रूपमा परिचित छ। यस प्रजातिको सर्पले आहारा निल्नका लागि मुख चौडा बनाउने गर्दैछ भने यसको वारिएको मुखको लम्बाई २० सेन्टिमिटर हुन्छ। यस प्रजातिको पुच्छर लामो र पातलो हुन्छ भने यसको अौसत तौल १.६ किलोग्राम (३.५ पाउण्ड) मापन गरिएको छ।
यस प्रजातिहरू हल्का पहेँलो, हल्का कालो, खैरो र।विषेशगरि गाढा खैरो रङ्गमा पाइने गर्छन् भने केही काला माम्बाको भने भेण्टा रङ्गको धब्बा पनि देखिने गरेको छ। कालो माम्बाको तल्लो भाग फितलो खैरो र सेतो हुन्छ भने यसको मुख भित्रको भाग गाढा निलो र खैरो देखिन्छ। यस कालो माम्बाको आँखा खैरो देखि हल्का कालो हुन्छ र यसको आँखाको नानी हल्का सेतो र पहेँलो हुने गर्छ। वयस्क कालो माम्बा भन्दा युवा कालो माम्बाको रङ्ग पहेँलो देखिन्छ र उमेर बढेसँगै युवा कालो माम्बाहरू खैरो हुँदै जान्छ।
वितरण र बासस्थान
कालो माम्बा उप-साहारा क्षेत्रमा ठूलो भूभागमा बसोबास गर्छन् भने यसको बासस्थान क्षेत्र; बुर्किना फासो, क्यामेरून, सुडान, इथियोपिया, केन्या, युगाण्डा, गणतन्त्र कङ्गो, रुवान्डा, मलावी, बोत्स्वाना, एङ्गोला, जिम्बाब्वे, एरिट्रिया, बुरूण्डी, सोमालिया, तान्जानिया, स्वाजिल्याण्ड, दक्षिण अफ्रिका, नामिबिया, मोजाम्बिक आदि रहेका छन्। पश्चिम अफ्रिकाका भागहरूमा कालो माम्बाको वितरण विवादित भएको छ। सन् १९५४ मा कालो माम्बा सेनेगल को घना जङ्गली क्षेत्रमा पनि फेला पारिएको थियो। यो अवलोकन र पछिको निरीक्षणले सन् १९५६ मा सेनेगलमा पनि यो प्रजातिको सर्प रहेको छ भन्ने पुष्टि गरेको थियो।
यो प्रजातिको सर्पले मध्यम खालको तापमान रुचाउने भएका कारण यो विषेशगरि पहाडी भूभाग र घना जङ्गलमा पाइने गर्दछ। यो प्रजाति तल्लो भूभाग र ओसिलो साभानामा पनि बसोबास गर्दछ। यो प्रजातिको सर्प मुख्यतया समुन्द्री सतहबाट १,००० मिटर (३,३०० फिट) को उचाईमा पाइन्छ तर यो सर्प केन्यामा १,८०० मिटर (५,९०० फिट) र जिम्बाब्वेमा १,६५० मिटर (५,४१० फिट) को उचाईमा बस्दछ। यो प्रजातिको सङ्ख्या अझै बढ्दो क्रममा भएका कारण यस प्रजातिलाई अन्तर्राष्ट्रिय प्रकृति संरक्षण सङ्घको रातो सूचीमा कम चासोको प्रजातिको रूपमा वर्गीकरण गरिएको छ।
व्यवहार
कालो माम्बा दुवै जमिन र रुखमा बसोबास गर्न सक्ने खालका हुन्छन्। जमिनमा बस्दा खेरी यो सर्पले आफ्नो टाउको र घाँटी हल्का ठडाएर हिड्ने गर्दछ र यसले घाँटीलाई एकैपटक लामो दुरी सम्म पनि लगेर सिकार गर्ने गर्छ। कालो माम्बाले दुवै बिहानी र रातीको समयमा देख्न सक्छ। अफ्रिकामा यस सर्पलाई बिहान ७ दखि १० सम्म र दिउँसो २ देखि ४ बजे सम्म सक्रिय भएको तथ्याङ्क रहेको छ। यस प्रजातिको माम्बा एकदमै छिटो र दुर्त गतिमा आक्रमण गर्न सक्ने क्षमताको हुन्छ। घना जङ्गली क्षेत्रमा कालो माम्बाले मानवको आवतजावत र ४० मिटर (१३० फिट) भन्दा नजिक आयो भने यसले सामान्यतया आक्रमण गर्ने गर्छ। यस सर्पले डर र खतराको सङ्केत पाउने बित्तिकै दुलो र झाडीहरूमा लुक्ने गर्दछ भने कहिलेकाहीँ यसले आफ्नो घाँटी र मुखलाई ठूलो बनाउँछ र जिब्रो भित्र बाहिर गर्न गर्छ।
यस सर्प डरायो अथवा यसले खतराको सङ्केत पाएपछि यसको नजिक केही हलचल भयो भने यसले एकदमै दुर्त गतिमा धेरै पटक आक्रमण गर्ने गर्छ। यस प्रजातिको सर्पले आफ्नो कुल लम्बाईको लगभग ४०% लम्बाई सम्म टाउको उठाउन सक्छ त्यसकारण विषेशगरि मानिसलाई तल्लोभागमा आक्रमण गर्दछ। यस सर्पले छोटो समयका लागि अधिकतम १६ किलोमिटर प्रति घण्टा (१० माइल प्रति घण्टा) सम्म कुद्न सक्छ।
प्रजनन र आयु
कालो माम्बाको प्रजनन मौसम सेप्टेम्बर महिना देखि फेब्रुअरी महिना सम्म हुन्छ र तापक्रमको गिरावटसँग प्रजनन दायरा अप्रिल देखि जुन महिना सम्म पनि जारी रहन्छ। प्रजनन गर्नका लागि यस प्रजातिको भाले सर्पहरू एक अर्कासँग घाँटीको सहायताले लढाई गर्ने गरेछन् भने उक्त लढाईको विजेताले प्रजनन गर्न पाउँछ। संभोगको समयमा भालेले आफ्नो जिब्रो हल्लाउने गर्छ भने पोथीले संभोगका लागि तयारी भएकामा पुच्छर ठडाउने गर्छ। संभोगको समयमा भालेले पोथीको तल्लो भाग र पुच्छरमा डल्लो परेर बस्छ। यसरी संभोग दुई घण्टा सम्म चल्छ र त्यतिबेला दुवै भाले र।पोथी स्थिर रहन्छन्।
यस प्रजातिको सर्पको पोथीले एकपटकको संभोगमा ७ देखि १७ वटा अण्डा पार्ने गर्छ। यस सर्पको अण्डा लाम्चो हुन्छ भने यसको कुल लम्बाई ६० देखि ८० मिलिमिटर (२.४ देखि ३.१ इञ्च) र ब्यास ३० देखि ३६ मिलिमिटर (१.२ देखि १.४ इञ्च) हुन्छ। अण्डाबाट सर्प निस्किएपछि यसको लम्बाई अौसतमा ४०-६० सेन्टिमिटर (१६-२४ इञ्च) हुन्छ। जन्मिएको एक वर्ष भित्रमै यस प्रजातिको सर्प २ मिटर (६ फिट ७ इञ्च) सम्म हुन्छ। युवा कालो माम्बा पनि एक वयस्क जत्तिकै विषालु र आक्रमक हुने गर्छ। कालो माम्बा ११ अथवा सो भन्दा बढी वर्ष सम्म बाँच्ने तथ्याङ्कले देखाएको छ।
आहारा
कालो माम्बा विषेशगरि रुख र झाडीहरूमा बस्ने भएकाले यसले ससाना स्थनधारी जनावर र चराचुरुङ्गीहरूको सिकार गर्ने गर्छ। यसले चराको गुणमै आक्रमण गर्ने गर्छ भने यसले मुसा, खरायो, चमेरा आदिको सिकार गर्छ। यसले सामान्यतया तातो रगत भएका जनावरको सिकार गर्छ। यस प्रजातिको सर्पले आफ्नो आहारालाई एकपटक टोकीसकेपछि केही समय छाड्छ र उक्त जनावरको मृत्यु पश्चात् यसले सिकार एकैपटकमा निल्ने गर्छ। यस सर्पलाई आफ्नो सिकार पूर्ण रूपमा पचाउनका लागि आठ देखि दश घण्टा सम्म लाग्ने गर्छ।
सिकारी
वयस्क कालो माम्बाको प्राकृतिक रूपमा विभिन्न सिकारीहरू छन् जसमा सिकारी पन्छी पनि समावेश छ। युवा कालो माम्बालाई केप फाइल सर्प र अन्य ठूला आकारका सर्पहरूले पनि सिकार बनाउने गर्छन्। यस सर्पलाई न्याउरी (जसलाई यस सर्पको टोकाईबाट न्युनतम असर गर्ने गर्छ)ले पनि सिकार बनाउने गर्छ तर यसले कतिपय समयमा न्याउरीलाई पनि डस्ने गर्छ।  त्यस्तैगरि यो सर्पको असर रतेललाई पनि न्युनतम भएकाले रतेलले कालो माम्बालाई सिकार बनाउने गर्छ।
विष
कालो माम्बालाई अफ्रिकामा यसको आकार, लम्बाई र विषालु भएका कारण सबैभन्दा डरलाग्दो र खतरनाक सर्पको रूपमा लिइन्छ भने यसलाई विश्व स्वास्थ्य सङ्गठनका अनुसार एक महत्त्वपूर्ण सर्पको रूपमा पनि लिइन्छ। सन् १९५७ देखि १९७९ सम्म दक्षिण अफ्रिकामा गरिएको एक सर्वेक्षणमा २५५३ सर्पले टोकेका मानिसहरू रहेका थिए जसमा ७५ जना मानिसलाई कालो माम्बाले टोकेको भन्ने कुरा पुष्टि भएको थियो। ७५ जना मानिस मध्ये ६३ जनाको अवस्था गम्भीर रहेको थियो भने २१ जनाको मृत्यु भैसकेको थियो। सन् १९६२ मा यस सर्पले डसेका मानिसहरूले एन्टि भेनम लिएका थिए तर उक्त अौसधिले कालो माम्बाको विषलाई केही पनि असर नगरेका कारण १५ जना अौषधि लिएका मानिसहरूको पनि मृत्यु भएको थियो। कालो माम्बाको विषलाई मार्ने अौषधि सन् १९६२ मा ल्याइएको थियो भने यसलाई सन् १९७१ देखि पूर्ण रूपमा मानिसहरूको पहुँचमा पुर्‍याइएको थियो भने तात्कालिक समयमा ३८ मानिस मध्ये ५ मानिसको मृत्यु भएको थियो। सन् १९९१ मा अफ्रिकी मुलुक जिम्बाब्वे गरिएको एक जनगणनामा कालो माम्बाले टोकाइ पिडित २७४ मानिस मध्ये ५ को मृत्यु भएको थियो। यस प्रजातिको सर्प विषेशगरि प्रजनन गर्ने समयमा सबैभन्दा आक्रमक हुन्छ भने यसले मानिसलाई पनि त्यहि समयमा बढी टोक्ने गर्दछ। कालो माम्बा अफ्रिका बाहिर निकै कम मात्रामा भेटिने गर्दछन्।
उपचार
कुनै पनि विषालु सर्पले टोक्नो बित्तिकै घरेलु उपचार भनेको सर्पले टोकेको क्षेत्र वरपर कसिने गरी कुनै पनि डोरी अथवा कपडाको टुक्राले बाँध्नु पर्ने हुन्छ र पिडित मानिसलाई हलचल वा हिड्डुल गर्न दिनु हुँदैन र यथाशीघ्र नतिकैको अस्पताल पुर्‍याउन पर्छ। यस सर्पले टोकेपछि पहिलोपटक दक्षिण अफ्रिका स्थित साउथ अफ्रिकन इन्स्च्युट फर मेडिकल रिसर्चले उत्पादन गरेको थियो भने कालो माम्बाको विषलाई पूर्ण रूपमा मार्ने अौषधि कोष्टा रिकाले उत्पादन गरेको थियो।
सुवर्ण गाउँपालिका
सुवर्ण गाउँपालिका बारा जिल्लाको ९ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार सुवर्ण गाउँपालिकाको कुल जनसंख्या ३५, ८७५ छ।
चूडाकर्म संस्कार
परिचय
पहिलो पल्ट बालकको केश मुण्डन गर्ने कार्यलाई चूडाकर्म भनिन्छ । यसको अर्को नाम क्षौर  पनि जो  । क्षौर शब्द अपभ्रंश भएर छेवर भएको  देखिन्छ । सर्व साधारणले यसलाई छेवर नै भनेको पाइन्छ ।
महत्त्व
केशलाई पूर्ण रूपमा मुण्डन गर्नु स्वास्थ्यका लागि लाभदायक हुन्छ । केश काटेपछि शिरमा रहेको मयललाई सजिलैसंग सफा गर्न सकिन्छ । यहाँ शिशुले गर्भैदेखि लिएर आएको दूषित केश फालेर उसलाई शुद्ध बनाउनुलाई यस संस्कारको महत्त्वपूर्ण पक्ष मानिन्छ । हाम्रो गाउँ समाजमा बालकको केश काटेपछि उसको रोग पनि काटिन्छ भन्ने परम्परागत मान्यता रहिआएको छ ।
संस्कार विधि
१/३/५/७ वर्षाको उमेरमा उत्तरायण, सोम, बुध, गुरु, शुक्रबार तथा अश्विनी, मृगसिरा, पुनर्वसु, तिष्य, हस्ता, चित्रा, स्वाती आदि शुभ नक्षत्र र शुभ मुहूर्तमा यो संस्कार गरिन्छ । यस संस्कारमा पनि अन्य संस्कार जस्तै दियो, कलश, गणेश पूजनका साथै अग्निस्थापना पनि गरिन्छ । हाम्रो परम्परा अनुसार मामाले कपाल काट्ने र दिदि-बहिनीले काँसको थालमा थाप्ने र नदिमा सेलाउने चलन रहँदै आएको छ। अहिले चाहिँ हजामको सुविधा भएका ठाउँमा हजामलाई कटाउँछन् । अर्को कुरा यो संस्कार हिजो आज ब्रतबन्धका दिन पनि गर्ने गरेको पाइन्छ ।
नाइजेरिया महिला राष्ट्रिय फुटबल टोली
नाइजेरिया महिला राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा नाइजेरियाको प्रतिनिधित्व गर्ने महिला फुटबल टिम हो । यो नाइजेरिया फुटबलको लागि शासकीय निकाय नाइजेरिया फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र सिएएफको सदस्य राष्ट्र हो ।
दोगडाकेदार गाउँपालिका
दोगडाकेदार गाउँपालिका बैतडी जिल्लाको ६ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार दोगडाकेदार गाउँपालिकाको कुल जनसंख्या २४, ६३२ छ।
मीरा चोपडा
मीरा चोपडा भारतीय चलचित्र क्षेत्र, तमिल तथा तेलेगु चलचित्र क्षेत्रकी एक अभिनेत्री तथा मोडल हुन्।
व्यक्तिगत जीवन
बलिउड अभिनेत्री प्रियंका चोपडा, परिनिती चोपडा र मन्नारा चोपडा उनकी भान्जी दिदीबहिनी हुन्।
झापा ५ (निर्वाचन क्षेत्र)
झापा ५ नेपालको झापा जिल्लाको पाँच संसदीय निर्वाचन क्षेत्र मध्ये एक हो। यो निर्वाचन क्षेत्र २०७४ भदौ १५ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
झापा ५ मा दमक नगरपालिका, कमल गाउँपालिका, गौरादह नगरपालिकाको वडा १–८ र गौरीगन्ज गाउँपालिकाको ३–६ वडा समेटिएको छ।
प्रदेश सभा खण्डहरू
कोशी प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
एल साल्भादोर महिला राष्ट्रिय फुटबल टोली
एल साल्भादोर राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा एल साल्भादोरको प्रतिनिधित्व गर्ने महिला फुटबल टिम हो । यो एल साल्भादोरमा फुटबलको लागि शासकीय निकाय एल साल्भादोर फुटबल संघको नियन्त्रणमा रहेकोे छ । यो फिफा र उत्तर, मध्य अमेरिका र क्यारिबियन फुटबल सङ्घको सदस्य राष्ट्र हो ।
शिवनाथ गाउँपालिका
शिवनाथ गाउँपालिका बैतडी जिल्लाको ६ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार शिवनाथ गाउँपालिकाको कुल जनसंख्या १८, २४७ छ।
लिरोय साने
लिरोय साने (जन्म: ११ जनवरी १९९६) एक जर्मनेली पेशेवर फुटबल खेलाडी हुन जसले अङ्ग्रेजी क्लब म्यानचेस्टर सिटी र जर्मनी राष्ट्रिय फुटबल टिमको लागि मध्यपंक्तिको रूपमा खेल्छन् ।
सिगास गाउँपालिका
सिगास गाउँपालिका बैतडी जिल्लाको ६ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार सिगास गाउँपालिकाको कुल जनसंख्या २१, ५१० छ।
पुदुच्चेरी
पुदुच्चेरी, पहिले पोन्डीचेरी को नामले जानिन्थ्यो, एउटा भारतको केन्द्र शासित प्रदेश हो जुन पूर्व फ्रेन्च भारतको चार परिक्षेत्रहरूबाट गठन गरिएको हो र यसको नाम सबैभन्दा ठुलो रहेको पोन्डीचेरीबाट नामाकरण गरिएको हो ।
यसको तमिल नाम புதுச்சேரி (पुदुच्चेरी), हो जसको अर्थ "नयाँ शहर" हुन्छ । एतिहासिक रूपमा यो ठाउँको नाम पोन्डीचेरी ('), रहेको थियो जसलाई सन् २००६ सेप्टेम्बर २० मा पुदुच्चेरी (') भनी नामाकरण गरीएको थियो । यसलाई "द फ्रेन्च रिभीएरा अफ द इस्ट" (La Côte d'Azur de l'Est)को नामले पनि जानिन्छ ।
भूगोल
केन्द्र शासित प्रदेश पुदुच्चेरीमा ४ पृथक (सिमाना नजोडिएको) जिल्लाहरू रहेका छन्: पोन्डीचेरी, कराइकल ,यनम बङ्गालको खाडी संगै तथा माहे अरब सागरसंगै जोडिएर रहेको छ ।
यस मध्ये पोन्डीचेरी र कराइकल सबैभन्दा ठुलो जिल्ला हुन् ।
खोटाङ १ (निर्वाचन क्षेत्र)
खोटाङ १ नेपालको खोटाङ जिल्लाको निर्वाचन क्षेत्र हो। यो निर्वाचन क्षेत्र २०७४ भदौ १५ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
खोटाङ १ मा खोटाङ जिल्लाको सम्पूर्ण भाग समेटिएको छ।
प्रदेश सभा खण्डहरू
कोशी प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
डायना पेन्टी
जीवनी
उनको जन्म २ नोभेम्बर १९८५मा भारतको मुम्बईमा एक पारसी बुबा र ईसाई आमाको घरमा भएको थियो।
कैलाश गाउँपालिका
कैलाश गाउँपालिका मकवानपुर जिल्लाको ८ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार कैलाश गाउँपालिकाको कुल जनसंख्या २३, ९२२ छ।
हरिभक्त कटुवाल
हरिभक्त कटुवाल एक भारतीय-नेपाली कवि, लेखक र गीतकार थिए।
जीवनी
हरिभक्त कटुवालको जन्म २ जुलाई १९३५ मा असमको डिब्रुगढमा भएको थियो । भारतमा उनी प्रवासी नामबाट कविता लेख्थे। राजा महेन्द्रले निमन्त्रणा पाएपछि उनी आफ्नो लेखन करियरलाई अगाडि बढाउन काठमाडौं सरेका थिए।
उनको लेखन शैलीको लागि प्रख्यात, उनले भित्री मनचे बोलना खोज, यो जिंदगी खाई के जिंदगी, र सम्झना सहित धेरै कविताहरू प्रकाशित गरे। उनी रक्सी पिउने पनि लत थिए ।
उनले नारायण गोपाल, अम्बर गुरुङ र अरुणा लामाले गाएको गीत पनि लेखेका छन् ।